CONTRACT DE VOLUNTARIAT
Nr. ......... din data de ........................
Între Societatea de Haiku din Constanța, cu sediul în Constanța, Str. 1907, identificată cu CIF 12579314,  reprezentată de domnul Nicolae Dumitru, în calitate de Președinte, numită în continuare SHC,
şi Voluntar
Nume şi prenume ..........................................................................................................., domiciliat(ă) în .............................................., Str. ................................................................... 
…………………….. nr. .........., bl. ……., sc. …, et. …. ap. ..…, 
CNP ..................................................., legitimate(ă) cu BI/ CI seria .......... nr. ......................., eliberat(ă) de ........................................................., la data de …................................., 
e-mail ………………………………………….………, tel. …………………..………… numit în continuare Voluntar, s-a convenit încheierea prezentului contract în baza Legii 
nr. 78/2014 privind reglementarea activităţii de voluntariat din România.
Art. 1 OBIECTUL CONTRACTULUI
1.1 Obiectul contractului îl constituie derularea de către Voluntar a activităţilor menţionate în fişa voluntarului, ataşată prezentului contract;
1.2 În executarea contractului de voluntariat, voluntarul se subordonează coordonatorului de voluntari/de proiect, conform art. 16 din Legea 78/2014 privind reglementarea activităţii de voluntariat din România.
Art. 2 DURATA CONTRACTULUI
Prezentul contract se încheie pe o perioadă	 determinată -  ..........15 ore..............

Art. 3 DREPTURILE PĂRŢILOR
A. SHC dispune de următoarele drepturi:
3.1 Dreptul de a stabili organizarea şi funcţionarea activităţii de voluntariat; 
3.2 Dreptul de a iniţia conţinutul fişei de voluntariat, pe care o adaptează la solicitarea şi în funcţie de pregătirea voluntarului, precum şi în funcţie de tipul de activităţi de voluntariat desfăşurate de către SHC; 
3.3 Dreptul de a superviza modul de implementare a fişei de voluntariat prin coordonatorul de voluntari; 
3.4 Dreptul de a constata abaterile voluntarului, raportate la clauzele stabilite în contractul de voluntariat, fişa de voluntariat şi/sau în fişa de protecţie a voluntarului.
B. Voluntarul dispune de următoarele drepturi: 
3.5 Dreptul de a desfăşura activitatea de voluntariat conform cu programul de activitate agreat de SHC; 
3.6 Dreptul de a primi certificatul de voluntariat după predarea şi verificarea raportului de activitate; 
3.7 Dreptul la confidenţialitate şi protecţia datelor personale; 
3.8 Dreptul de a fi respectat şi tratat cu colegialitate atât de conducerea SHC, cât şi de membrii SHC;
3.9 Dreptul de a participa activ la elaborarea şi derularea programelor conform fişei de voluntariat;
3.10 Dreptul la un loc unde să îşi desfăşoare activitatea şi accesul la echipamentul şi consumabilele necesare derulării activităţii;
3.11 Dreptul de a beneficia de îndrumare şi orientare din partea coordonatorului de voluntari.
Art. 4 OBLIGAŢIILE PĂRŢILOR
A. SHC se obligă:
4.1 Să asigure desfăşurarea activităţilor sub conducerea unui coordonator de voluntari, cu respectarea condiţiilor legale privind securitatea şi sănătatea în muncă, în funcţie de natura şi de caracteristicile activităţii respective; 
4.2 Să îi ofere voluntarului cadrul necesar pentru desfăşurarea activităţilor menţionate în fişa de voluntariat.
B. Voluntarul se obligă:
4.3 Să presteze o activitate de interes public, fără remuneraţie, conform fişei voluntarului, la standardele de cantitate și calitate specificate în aceasta; 
4.4 Să îndeplinească sarcinile prevăzute în fişa de voluntariat, precum şi să respecte instrucţiunile stipulate în fişa de protecţie a voluntarului; 
4.5 Să păstreze confidenţialitatea informaţiilor la care are acces în cadrul activităţii de voluntariat, pe perioada desfăşurării contractului de voluntariat, cât şi după aceea; 
4.6 Să anunţe înainte cu minimum 5 zile lucrătoare indisponibilitatea temporară de a presta activitatea de voluntariat în care este implicat;
4.7 Să îndeplinească la timp sarcinile primite din partea organizatorilor programului; 
4.8 Să participe la cursurile de instruire oferite de către SHC, dacă acestea sunt necesare pentru buna îndeplinire a sarcinilor;
4.9 Să ocrotească bunurile pe care le foloseşte în cadrul activităţilor de voluntariat;
4.10 Să respecte regulile şi normele de comportament ale SHC primite în scris, înainte de începerea activităţii;
4.11 Să nu comunice sau să răspândească în public afirmaţii defăimătoare la adresa SHC şi/sau a activităţii acesteia.
Art. 5 NEGOCIEREA/ MODIFICAREA CONTRACTULUI
5.1 Dacă pe parcursul executării contractului de voluntariat intervine, independent de voinţa părţilor, o situaţie de natură să îngreuneze executarea obligaţiilor ce revin voluntarului, contractul va fi renegociat în scris, iar dacă situaţia face imposibilă executarea contractului, acesta încetează de plin drept;
5.2 Negocierea sau renegocierea contractului de voluntariat se va face la cererea scrisă a uneia dintre părţi, formulată în termen de 3 zile de la data la care a intervenit situaţia care face imposibilă executarea contractului, în condiţiile stabilite prin prezentul contract de voluntariat;
5.3 La negocierea clauzelor şi la încheierea contractelor de voluntariat părţile sunt egale şi libere.
Art. 6 ÎNCETAREA CONTRACTULUI
Denunţarea unilaterală a contractului de voluntariat poate să aibă loc din iniţiativa voluntarului sau a SHC, cu un preaviz de 5 zile. SHC poate să denunţe unilateral acest contract de voluntariat imediat ce voluntarul a încălcat prevederile contractului de voluntariat sau orice alte restricţii legale în timpul îndeplinirii sarcinilor, inclusiv (însă nu numai) în caz de necinste, incompetenţă, condamnare pentru infracţiune. Contractul de voluntariat poate înceta şi prin acordul părţilor, care consimt să nu continue raporturile stabilite anterior.
Art. 7. CLAUZE FINALE
7.1 Prezentul contract este însoţit de fişa de voluntariat şi fişa de protecţie a Voluntarului.
7.2 Răspunderea pentru neexecutarea sau executarea necorespunzătoare a contractului de voluntariat este supusă prevederilor Legii nr. 78/2014. 
Încheiat astăzi, ......................................., în două exemplare, câte unul pentru fiecare parte, 
şi intră în vigoare la data semnării de către ambele părţi. 

             Societatea de Haiku din Constanța                     Voluntar
                               Președinte,                                    .........................................................
                          Nicolae Dumitru                             Părinte /Tutore ................................
                                                                                  Nr. de telefon tutore………….
                                                                                  Semnătura părintelui/tutorelui ………….
                                                                                  
                                                                                  
                                                                                  Coordonator voluntariat: Nicoleta Popa
                                                                                  Nr. de telefon: 0746297138

